ইউটিউবে বাংলায় অধিকাংশ শব্দই ট্যাগিং-ব্রান্ডিং করে কলুষিত করে দিয়েছে একটা শ্রেণির মানুষ। ট্যাগ করা শব্দগুলো এতোটাই বাজে থাকে যে, ‘মা’ কিংবা ‘বাবা’র মতো পবিত্র শব্দগুলো লিখে সার্চ দিলে বাজে সব ভিডিও ভেসে আসে। এমনকি ট্যাগ শব্দগুলোর কারণে এড্রেসবারে বাংলায় একটি অক্ষর লেখার সাথে সাথে সাজেস্টেড যেসব শব্দ চলে আসে তার দিকে তাকানো যায় না। অবস্থা এমন হয়েছে যে, ইউটিউবে অটো-প্লে চালু রেখে একটানা তিনটির বেশি ভিডিও আপনি দেখতে পারবেন না। যতই ভালো ভিডিও দিয়ে আপনি শুরু করেন না কেন, যতই ফিল্টার করে রাখুন না কেন, দুয়েকটি ভিডিওর পর বাজে ভিডিও চলে আসবে। এমনকি ভালো একটি ভিডিওর সাজেশনে দেখা যাবে বাজে একটা ভিডিওর প্রিভিউ।